Tantaliyin-agi bḍant d timeslayin akken id- yenna DE SAUSSURE.F : " tameslayt teskanay-d ameslay icudden ɣer wemdan imi tezga ɣer tama-s, acku s yes id-yessefham ayen yettxemmim, iḥulfan-ines d wayen ixeddem " , ɣef waya tameslayt tesɛa azal d ameqqran imi d agerruj n yal agdud id-yeskanen d acu yesɛa d kra n wayen id-yeǧǧa deg wassmi yella di ddunit, am akken id-yenna CALVET.L.J :« amezruy n tmeslayt, d amezruy n wid ittyettmeslayen » , ɣas akken taqbaylit d yiwet gar tantaliyin n tmaziɣt i yebḍan ɣef waṭas n tmeslayin imi ad tent-id-naf mgaradent ɣas iswi-nsent neɣ anamek-nsent d yiwen. Amgaradagi neɣ tamḍawit di tutlayt, yettban-d deg umawal d temsislit.